**MESTSKÉ ZASTUPITEĽSTVO V BANSKEJ BYSTRICI**

**Číslo:**

Materiál na 18. zasadnutie

Mestského zastupiteľstva v Banskej Bystrici

dňa 21. septembra 2021

**K bodu**

**Správa hlavného kontrolóra o výsledku kontroly č. 11/2021 - vedenia pokladnice a nakladania s pokladničnou hotovosťou v 3. štvrťroku 2020 v Základnej škole Ďumbierska 17, Banská Bystrica.**

**Predkladateľ:**  Ing. Ján Šabo, hlavný kontrolór Mesta Banská Bystrica

**Spracovateľ:**

Útvar hlavného kontrolóra Mesta Banská Bystrica

**Obsah materiálu:**

1. Návrh na uznesenie

2. Správa hlavného kontrolóra o výsledku kontroly č. 11/2021...

**Počet strán:**  3

**V Banskej Bystrici, dňa**: 30. 08. 2021

**N á v r h n a u z n e s e n i e**

**K bodu****:** **Správa hlavného kontrolóra o výsledku kontroly č. 11/2021 – vedenia pokladnice a nakladania s pokladničnou hotovosťou v 3. štvrťroku 2020 v Základnej škole Ďumbierska 17, Banská Bystrica.**

**M e s t s k é z a s t u p i t e ľ s t v o**

**I. b e r i e n a v e d o m i e**

Správu hlavného kontrolóra o výsledku kontroly č.11/2021 – vedenia pokladnice a nakladania s pokladničnou hotovosťou v 3. štvrťroku 2020 v Základnej škole Ďumbierska 17, Banská Bystrica.

**Hlavný kontrolór**

**Mesta Banská Bystrica**

**SPRÁVA**

**HLAVNÉHO KONTROLÓRA**

**O VÝSLEDKU Z KONTROLY**

**č. 11/2021**

(v zmysle § 18f, ods. 1 písm. d) zákona SNR č. 369/1990 Zb. o obecnom zriadení v znení neskorších predpisov).

Na základe poverenia č. 11/2021 zo dňa 19. 07. 2021 vykonali zamestnanci útvaru hlavného kontrolóra Mesta Banská Bystrica kontrolu **č. 11/2021 -** **vedenia pokladnice a nakladania s pokladničnou hotovosťou v 3. štvrťroku 2020 v Základnej škole Ďumbierska 17, Banská Bystrica.**

Kontrola bola vykonaná v súlade s ustanovením § 18d zákona č. 369/1990 Zb. o obecnom zriadení v znení neskorších predpisov a v súlade s plánom kontrolnej činnosti hlavného kontrolóra Mesta Banská Bystrica na 2. polrok 2021, ktorý bol schválený uznesením MsZ č. 821/2021 - MsZ zo dňa 22. 06. 2021 a §§ 20 až 27 zákona č. 357/2015 Z. z. o finančnej kontrole a audite a o zmene a doplnení niektorých zákonov.

Kontrolovaným subjektom bola Základná škola Ďumbierska 17, Banská Bystrica, kontrolované obdobie 3. štvrťrok 2020. Oznámenie o začatí kontroly bolo zaslané riaditeľovi školy 20. 07. 2021.

Cieľom kontroly bolo zistiť objektívny stav kontrolovaných skutočností a ich súlad so všeobecne záväznými právnymi predpismi a internými predpismi pri vedení pokladne a nakladaní s pokladničnou hotovosťou kontrolovaného subjektu.

Kontrolná skupina v rámci predmetu kontroly preverovala či:

* zamestnanec základnej školy zodpovedný za manipuláciu s pokladničnou hotovosťou mal uzatvorenú dohodu o hmotnej zodpovednosti,
* príjmové a výdavkové pokladničné doklady spĺňali predpísané náležitosti v súlade s ustanoveniami § 10 zákona č. 431/2002 Z. z. o účtovníctve v znení neskorších predpisov a podľa článku 1, bod 3 interných smerníc pre vedenie pokladne platných v kontrolovanom období,
* kontrolovaný subjekt pri vedení pokladnice a nakladaní s pokladničnou hotovosťou postupoval v súlade s internými smernicami pre vedenie pokladne platných v kontrolovanom období,
* bol dodržaný pokladničný limit v súlade s internými smernicami pre vedenie pokladne platných v kontrolovanom období,
* z vykonanej inventarizácie peňažných prostriedkov v hotovosti vypracoval inventúrny súpis a inventarizačný zápis,
* kontrolovaný subjekt vykonával základnú finančnú kontrolu pokladničných operácií v súlade so zákonom č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov.

Kontrolná skupina odporučila kontrolovanému subjektu:

* zabezpečiť čitateľnosť pokladničných dokladov po celú dobu, počas ktorej je povinný viesť a uchovávať účtovné záznamy, tak aby počas tohto obdobia bolo možné preukázať pravdivosť údajov v nich uvedených.

Vzhľadom k tomu, že kontrolou neboli zistené nedostatky, kontrolná skupina z vykonanej kontroly vyhotovila v súlade s § 22 ods. 1 zákona o finančnej kontrole a audite dňa 04. 08. 2021 správu z kontroly č. 11/2021 a zaslaním správy riaditeľovi základnej školy na oboznámenie dňa 05. 08. 2021 kontrolu ukončila.

V súlade s príslušnými ustanoveniami zákona č. 369/1990 Zb. o obecnom zriadení v znení neskorších predpisov predkladám mestskému zastupiteľstvu túto správu o výsledku z kontroly č. 11/2021.

V Banskej Bystrici 13. 08. 2021

Ing. Ján Šabo

hlavný kontrolór

Mesta Banská Bystrica